16/2018

Útdráttur

AG var sakfelld fyrir brot gegn 1. mgr. 218. gr. almennra hegningarlaga með því að hafa veist að A og sparkað í andlit hans. Þá var AG einnig sakfelld fyrir brot á lögum um ávana og fíkniefni. Við ákvörðun refsingar var litið til 60. gr., sbr. 77. og 78. gr. almennra hegningarlaga. Samkvæmt því og með hliðsjón af 1. – 3. tölulið 1. mgr. 70. gr. sömu laga var refsing AG ákveðin fangelsi í 10 mánuði en fullnustu refsingar frestað skilorðsbundið í þrjú ár. Þá var staðfest niðurstaða hins áfrýjaða dóms um skaðabætur til handa A og upptöku fíkniefna.

Dómur Landsréttar

Mál þetta dæma landsréttardómararnir Á-kk-nf H-kk-nf, H-kvk-nf Þ-kvk-nf og R-kvk-nf H-kvk-nf.

Málsmeðferð og dómkröfur aðila

1 Ríkissaksóknari skaut málinu til Hæstaréttar með áfrýjunarstefnu 26. maí 2017 í samræmi við yfirlýsingu ákærðu um áfrýjun. Með vísan til 1. mgr. 78. gr. laga nr. 49/2016, um breytingu á lögum um meðferð einkamála og lögum um meðferð sakamála (millidómstig), sbr. 4. gr. laga nr. 53/2017, um breytingu á lögum um dómstóla og fleira, er málið nú rekið fyrir Landsrétti. Áfrýjað er dómi Héraðsdóms Reykjavíkur 3. maí 2017 í málinu nr. S11/2017.

2 Ákæruvaldið krefst staðfestingar hins áfrýjaða dóms um sakfellingu ákærðu, að refsing ákærðu verði þyngd og að staðfest verði niðurstaða héraðsdóms um upptöku ávana og fíkniefna. Þá er þess krafist að ákærða greiði allan sakarkostnað á báðum dómstigum. 3 Ákærða krefst aðallega sýknu af kröfum ákæruvaldsins er varða líkamsárás en að öðru leyti að hún verði dæmd til vægustu refsingar sem lög leyfa. Þá krefst hún sýknu af einkaréttarkröfu, til vara að henni verði vísað frá dómi, en að því frágengnu að bætur verði stórlega lækkaðar. Þá krefst hún þess að allur sakarkostnaður verði felldur á ríkissjóð.

4 Brotaþoli krefst þess aðallega að ákærðu verði gert að greiða sér 2.820.741 krónu með vöxtum eins og dæmdir voru í héraði, en til vara að ákvæði héraðsdóms um einkaréttarkröfu hans verði staðfest. Þá krefst hann málskostnaðar vegna reksturs málsins fyrir Landsrétti.

Niðurstaða

5 Með vísan til forsendna hins áfrýjaða dóms er staðfest niðurstaða hans um sakfellingu ákærðu og heimfærslu brota til refsiákvæða.

6 Refsing ákærðu verður ákveðin samkvæmt ákvæðum 60. gr., sbr. 77. og 78. gr. almennra hegningarlaga nr. 19/1940. Samkvæmt því og með hliðsjón af 1. til 3. tölulið 1. mgr. 70. gr. sömu laga verður staðfest niðurstaða hins áfrýjaða dóms um refsingu ákærðu þar með talið skilorðsbindingu hennar þó þannig að fullnustu refsingar verði frestað skilorðsbundið í þrjú ár.

7 Ákvæði héraðsdóms um sakarkostnað, einkaréttarkröfu og upptöku á 3,12 g af marijúana, eru staðfest.

8 Ákærða verður dæmd til að greiða brotaþola 200.000 krónur í málskostnað við að halda kröfu sinni fram fyrir Landsrétti, sbr. 3. mgr. 176. gr. laga nr. 88/2008, um meðferð sakamála.

9 Ákærða greiði allan áfrýjunarkostnað málsins, þar með talin málsvarnarlaun skipaðs verjanda síns, sem ákveðinn verður eins og í dómsorði greinir.

Dómsorð:

Hinn áfrýjaði dómur skal vera óraskaður að öðru leyti en því að refsing ákærðu skal bundin skilorði í þrjú ár.

Ákærða, A-kvk-nf G-kvk-nf A-kvk-nf, greiði brotaþola, A, 200.000 krónur í málskostnað fyrir Landsrétti.

Ákærða greiði áfrýjunarkostnað málsins, 414.616 krónur, þar með talin málsvarnarlaun skipaðs verjanda síns, G-kk-ef E-kk-ef lögmanns, 400.000 krónur.